stanford-oval/wikipedia huggingface dataset:
חמישיית הג'קסונים

| --- | --- |
חמישיית הג'קסונים ב-16 בדצמבר 1969, כרזה לפני הופעה במופע של אד סאליבן
חמישיית הג'קסונים ב-16 בדצמבר 1969, כרזה לפני הופעה במופע של אד סאליבן
 מקום הקמה:  גארי, אינדיאנה, ארצות הברית
 מוקד פעילות:  גארי, אינדיאנה, ארצות הברית
 תקופת הפעילות:  1964–1989, 2001, 2012–הווה
 סוגה:  רית'ם אנד בלוז סול פופ דיסקו פאנק
 חברת תקליטים:  ‏Philadelphia International Records  מוטאון אפיק רקורדס
 פרסים והוקרה:  היכל התהילה של הרוק אנד רול (1997)  כוכב בשדרת הכוכבים בהוליווד 
 www.thejacksons.com
 פרופיל ב-IMDb
 חברים
 מייקל ג'קסון ג'קי ג'קסון טיטו ג'קסון מרלון ג'קסון ג'רמיין ג'קסון
 
חמישיית הג'קסונים (באנגלית: The Jackson 5) הייתה להקת פופ-ריתם אנד בלוז-דיסקו מצליחה, שכל חבריה היו בניהם של ג'וזף וקתרין ג'קסון. סולן הלהקה היה מייקל ג'קסון, שיצא בזכותה לקריירת סולו מצליחה אף יותר.
רקע

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
משפחת ג'קסון הייתה משפחה ממעמד הפועלים, מהעיר גארי שבאינדיאנה, ארצות הברית, בת תשעה ילדים (מלבד חברי הלהקה היה עוד אח, רנדי, ועוד שלוש אחיות: רבי, לה טויה וג'נט). האם, קתרין, השתייכה לעדי יהוה, וגידלה את ילדיה על פי אמונתה. האב, ג'ו, עבד כפועל בבית חרושת לפלדה, והופיע לעיתים עם להקת הרית'ם אנד בלוז "The Falcons", יחד עם אחיו לות'ר. הוא גידל את ילדיו באופן קשוח ושתלטני כך שהמוזיקה הייתה המפלט של הילדים מצרות היומיום. שלושת בניו הבוגרים, ג'קי, טיטו וג'רמיין נהגו לשאול את הגיטרה של אביהם, ללא הסכמתו. ג'ו, גילה זאת לבסוף לאחר שטיטו קרע את אחד המיתרים. למרות כעסו הרב והעונש שהטיל על טיטו, הוא הבחין כי לבניו יש כישרון מוזיקלי, וניתן להשתמש בכך כדי לזכות בעושר ובתהילה.
קריירה מוזיקלית > תחילת הדרך

בשנת 1962 החלו ג'קי, טיטו וג'רמיין להופיע באזור העיר גארי בהרכב הנקרא "The Jackson Brothers". בהרכב השתתפו גם שכניהם של משפחת ג'קסון: מילפורד הייט, כמתופף, וריינוד ג'ונס על הקלידים. בתחילה שימש ג'ו כמנהל הלהקה במשרה חלקית, אולם בהמשך התפטר מעבודתו והתמסר לחלוטין ללהקה. ג'רמיין היה הזמר הראשי ונגן הבס ואילו טיטו תיפקד כגיטריסט.
ב-1963 הצטרפו ללהקה שני האחים הקטנים, מרלון ומייקל, לאחר שכבר אז הפגינו יכולות שירה וריקוד. מייקל החליף את ג'רמיין כזמר הראשי של הלהקה באמצע שנת 1967. שירלי קארטמן, מורה למוזיקה בחטיבת הביניים בה למד טיטו, הבחינה בפוטנציאל המוזיקלי של הלהקה, ושימשה להם כמנטור. באותה תקופה אימצו חברי הלהקה את השם "The Jackson Five" כשם להקתם. בהמשך הופיעו באופן אינטנסיבי באינדיאנה, ולאחר שזכו בתחרות כישרונות צעירים חשובה ב-1966 (בה ביצעו גרסת כיסוי ללהיט של הטמפטיישנס, "My Girl") החלו לקיים הופעות באופן מקצועי בשיקגו, אילינוי ומזרח ארצות הברית. חלק גדול מהופעותיהם היו במועדונים של קהילת האפרו-אמריקאים.
קארטמן הצליחה להשיג ללהקה חוזה הקלטות בחברת התקליטים המקומית "Steeltown" והלהקה החלה לעבוד על אלבום הבכורה. הסינגל הראשון שהוציאה נקרא "Let Me Carry Your Schoolbooks" שהפך ללהיט מקומי. שנה אחר כך הוציאו את הסינגל "We Don't Have to Be Over 21) To Fall in Love)". לחמישיית הג'קסונים היו מספר מעריצים בתחילת הדרך, ביניהם צמד זמרי הרית'ם אנד בלוז Sam & Dave, אשר עזרו ללהקה להבטיח מקום בתחרות חובבים ידועה בתיאטרון אפולו שבהארלם, ניו יורק. הלהקה זכתה בתחרות זו ב-13 באוגוסט 1967, דבר שדרבן את חברת התקליטים "מוטאון" להחתים אותה על חוזה הקלטות. ההחתמה נערכה בנובמבר 1968, לאחר שנשיא החברה, ברי גורדי, התמהמה באשר להעסקתם, בשל היותם קטינים. בעקבות ההחתמה, עברה החמישייה, יחד עם אביהם, להתגורר בקליפורניה. באוגוסט 1969 עשו את הופעת הבכורה הטלוויזיונית שלהם, בטקס מלכת היופי האפרו-אמריקנית של ארצות הברית, שהתקיים במדיסון סקוור גארדן, ניו יורק. בטקס זה ביצעו את הלהיט של אייזלי בראדרז, "It's Your Thing".
קריירה מוזיקלית > השפעה

המוזיקה של חמישיית הג'קסונים הושפעה מרבים מהשמות הגדולים של שנות השישים כמו להקות הפאנק המשפחתיות "Sly & the Family Stone" ו"אייזלי בראדרז", חלוץ הסול מרווין גיי, להקת הדו-וופ, "The Teenagers", וזמרי הסול: וילסון פיקט, ג'קי וילסון, סטיבי וונדר, ז'ו טקס וג'יימס בראון.
קריירה מוזיקלית > הפריצה

אלבום הבכורה של חמישיית הג'קסונים נקרא "Diana Ross Presents The Jackson 5" והופץ בארצות הברית ב-18 בדצמבר 1969. בתוך חודשים ספורים הפכה חמישיית הג'קסונים להצלחה מסחרית גדולה. הסינגל היחיד ששוחרר מתוכו, "I Want You Back" (כשהבי-סייד שלו היה גרסת כיסוי לשירם של המירקלס, "Who's Lovin' You"), הגיע למקום הראשון במצעד הבילבורד האמריקאי ולמקום השני בבריטניה. האלבום, אשר מכר ארבעה מיליון עותקים בארצות הברית, כלל מספר גרסאות כיסוי של אמנים מוכרים כסטיבי וונדר, הטמפטיישנס ו"Sly & the Family Stone".
האלבום השני של הלהקה, ABC, יצא לחנויות במאי 1970, ומתוכו שוחררו הסינגלים "ABC" ו-"The Love You Save". אלבומה השלישי, Third Album, יצא בספטמבר 1970, ומתוכו שוחרר הסינגלים "I'll Be There" ו-"Mama's Pearl". שלושת הסינגלים "ABC" ו-"The Love You Save" ו-"I'll Be There" הגיעו למקום הראשון במצעד בילבורד האמריקאי ו-"Mama's Pearl" הגיע למקום השני. בספטמבר 1970, חודש לאחר יציאת האלבום Third Album, הוציאה הלהקה את אלבומה הרביעי, Jackson 5 Christmas Album.
מאז הוצאת אלבומה הראשון החלה בארצות הברית הג'קסון-מאניה: חמישיית הג'קסונים הפכה להרכב המרכזי של "מוטאון", על חשבון הסופרימס, כש"מוטאון" משווקת את המותג חמישיית הג'קסונים על מוצריו הנלווים. בנוסף, נוצרה סדרת אנימציה שבועית בשם "The Jackson 5ive", אשר עקבה אחר הקריירה של הלהקה. הסדרה שודרה במשך שתי עונות (בשנים 1971–1973).
חברת התקליטים "מוטאון" לא הסתפקה בכך והחלה בטיפוח קריירת הסולו של מייקל וג'רמיין. מייקל הוציא בחצי הראשון של שנות השבעים ארבעה אלבומי סולו, כשמתוכם שוחרר מספר סינגלים שהפכו ללהיטים, וביניהן הלהיט "Ben", אשר הגיע למקום הראשון במצעד הבילבורד באוקטובר 1972. ג'רמיין, הוציא את אלבום הסולו הראשון שלו ב-1972 ובהמשך הוציא אלבומי סולו נוספים. ב-1973 הוציא גם האח הבכור, ג'קי, אלבום סולו אשר כשל מסחרית וגרם לג'קי לזנוח את קריירת הסולו.
למרות שמועות על עזיבתם של ג'קי, ג'רמיין ומייקל את חמישיית הג'קסונים, השלושה פיתחו את קריירות הסולו שלהם במקביל לפעילות הלהקה, כך שזו המשיכה לפעול.
ביוני 1972, התחתן טיטו, עם די-די, חברתו מהתיכון. בדצמבר 1973, התחתן ג'רמיין עם הייזל, בתו של נשיא "מוטאון", ברי גורדי, לאחר רומן מתוקשר וחרף התנגדות אביו.
קריירה מוזיקלית > המעבר ל"CBS Records"

בין השנים 1972–1975, איבדה הלהקה מהפופולריות שלה ולא הצליחה לשחזר את הצלחתה בראשית שנות השבעים, אף על פי ההצלחה היחסית במכירות ובמצעדי המוזיקה. להיטם הגדול באותה תקופה היה "Dancing Machine", אשר הגיע למקום השני במצעד הבילבורד האמריקאי. בהמשך העשור הפכו חברי הלהקה לבולטים שבאמני הדיסקו של שנות השבעים.
ב-1975 החליט ג'ו להחתים את להקתו בחברת התקליטים "CBS Records", אשר איפשרה קבלת תמלוגים בסך 20% מכל מכירת תקליט לחברי הלהקה, זאת בהשוואה ל-2.8% בחברת "מוטאון". בנוסף, חברת "CBS Records" הסכימה לתת ללהקה חופש אמנותי מוחלט המתבטא בכתיבה והפקת השירים באופן עצמאי, ללא סיוע של מפיקים חיצוניים. כתגובה לכך, החליטה חברת "מוטאון" לתבוע את הלהקה בשל הפרת חוזה, אולם בסופו של דבר ויתרה. עם זאת, כפתה "מוטאון" על הלהקה לשנות את שמה, לאחר ש-"The Jackson 5" הפך לאחד מסימניה הבולטים של "מוטאון". אי לכך, הלהקה שינתה את שמה ל-"The Jacksons".
מנגד, החליט ג'רמיין להישאר ב"מוטאון", כדי לפתח את קריירת הסולו בה החל שלוש שנים קודם לכן. רנדי בן ה-14, בן הזקונים של משפחת ג'קסון, החליף את ג'רמיין בלהקה, בהמשך להיותו חבר בלתי רשמי בה עוד משנת 1972.
בשנים 1976–1977, תחת "CBS Records", הוציאה הלהקה שני סינגלים אשר הפכו לשניים מלהיטיה המצליחים: "Enjoy Yourself" (מקום שישי בארצות הברית) ו"Show You the Way to Go" (מקום ראשון בבריטניה).
בקיץ 1976 החתימה רשת הטלוויזיה CBS את כל אחי ואחיות משפחת ג'קסון (מלבד ג'רמיין), על השתתפות בתוכנית בידור שתתחרה ברשת ABC. התוכנית עלתה לשידור ביוני 1976 והייתה לתוכנית הבידור הראשונה בטלוויזיה האמריקאית שהונחתה על ידי אפרו-אמריקאים. התוכנית שרדה שתי עונות, בהן התבלטה האחות הקטנה במשפחה, ג'נט ג'קסון, שהחלה את צעדיה הראשונים בעולם הבידור.
אלבומם המצליח Destiny, שיצא בדצמבר 1978, שילב פאנק, רית'ם אנד בלוז, סול ודיסקו. אלבום זה כלל שני להיטים גדולים של הלהקה: "Blame It on the Boogie", שהוא מלהיטי הדיסקו הידועים ביותר, ו"Shake Your Body" (שהגיע לעשרת הראשונים בארצות הברית ובבריטניה).
ב-1979 קיבלו הג'קסונים כוכב בשדרת הכוכבים של הוליווד.
קריירה מוזיקלית > שנות השמונים

בספטמבר 1980 הוציאה הלהקה את אלבומה, Triumph, אשר המשיך את הצלחת האלבומים הקודמים. אלבום זה כלל את הלהיטים "Can You Feel It" ו-"Walk Right Now", שזכו להצלחה רבה בבריטניה. בעקבות הצלחת האלבום, יצאה הלהקה למסע הופעות מצליח ביותר, שתואר על ידי מגזין הרולינג סטון כאחד מ-25 מסעי הופעות הטובים בעולם בין השנים 1967 ל־1982. שנה לאחר מכן שחררה הלהקה את אלבום ההופעה, "!The Jacksons Live".
ב-16 במאי 1983, שידרה רשת הטלוויזיה NBC ספיישל טלוויזיוני בשם "Motown 25: Yesterday, Today, Forever", לציון 25 שנים להקמת חברת התקליטים "מוטאון". בספיישל זה הכריז ג'רמיין על שובו ללהקה, והג'קסונים הופיעו שם, בהרכבם המקורי, לראשונה מזה 7 שנים. באותה התוכנית ביצע מייקל לראשונה את "הליכת הירח" המפורסמת שלו. הצלחתו המדהימה של מייקל כאמן סולו הביאה רבים לחשוש כי יעזוב את הלהקה, אולם מייקל טיפח במקביל הן את קריירת הסולו והן את פעילותו בלהקה.
ביולי 1984 שחררה הלהקה את האלבום Victory, שהפך לאחד המצליחים ביותר שלה, ומכר מעל 7 מיליון עותקים ברחבי העולם. מתוך אלבום זה שוחרר הלהיט הגדול האחרון של הלהקה, "State of Shock" (מקום שלישי בארצות הברית), שהוקלט ביחד עם סולן להקת הרולינג סטונז, מיק ג'אגר. בשלב זה תפקדו הג'קסונים כשישייה, ויחד יצאו למסע ההופעות בעקבות האלבום, שנחשב בזמנו למסע ההופעות הגדול ביותר של להקה כלשהי אי פעם. זמן קצר לאחר סיום סיבוב ההופעות עזבו מייקל ומרלון את הלהקה. הארבעה שנותרו הקליטו אלבום נוסף בטרם פירוק הלהקה. האלבום, 2300 Jackson Street, יצא ב-1989 ולא זכה להצלחה.
קריירה מוזיקלית > לאחר הפירוק

ב-1992 שידרה רשת הטלוויזיה ABC מיני סדרה תעודית בת ארבע שעות המגוללת את סיפור חייהם של בני משפחת ג'קסון על פני ארבעה עשורים.
ההופעה המשותפת היחידה של חמשת חברי הלהקה המקוריים מאז פירוקה, התרחשה ב-7 בספטמבר 2001, במדיסון סקוור גארדן. הופעה זו הפכה כעבור זמן לספיישל טלוויזיוני של רשת CBS. כל השמועות וההכרזות על איחודה של הלהקה לא התממשו. ב-25 ביוני 2009 נפטר מייקל, סולן הלהקה, דבר שסתם סופית את הגולל על איחודה מחדש.
באפריל 2012 הודיעו ג'קי, טיטו, ג'רמיין ומרלון על כוונתם להתאחד לצורך סיבוב הופעות. סיבוב ההופעות החל ב-20 ביוני והסתיים ב-9 בדצמבר.
מורשת

בשנת 1997 נכנסה הלהקה להיכל התהילה של הרוק אנד רול ובשנת 1999 נכנסה להיכל התהילה של הרכבים מוזיקליים‏.
השירים "ABC" ו-"I Want You Back" נכנסו לרשימת 500 השירים שעצבו את הרוק אנד רול, כאשר "I Want You Back" נכנס להיכל התהילה של גראמי‏.
חמישיית הג'קסונים היוותה השראה למספר גדול של להקות בנים כמו אן סינק, בקסטריט בויז, ניו קידס און דה בלוק, ורבים אחרים.
חברי הלהקה

| שם | שנות פעילות | כלי נגינה | הערות |
| --- | --- | --- | --- |
| ג'קי ג'קסון | 1964–1990 | קולות |  |
| טיטו ג'קסון | 1964–1990 | גיטרה מובילה קולות קולות | נפטר ב-15 בספטמבר 2024 |
| ג'רמיין ג'קסון | 1964–1975 1984–1990 | גיטרה בס קולות (שני) |  |
| מרלון ג'קסון | 1964–1984 | קולות |  |
| מייקל ג'קסון | 1964–1984 | סולן | נפטר ב-25 ביוני 2009 |
| רנדי ג'קסון | 1972, 1975–1990 | תופים קלידים קולות |  |
דיסקוגרפיה

| --- | --- |
 מוטאון - חמישיית הג'קסונים Diana Ross Presents The Jackson 5 - 1969  ABC - 1970  Third Album - 1970  Jackson 5 Christmas Album - 1970  Maybe Tomorrow - 1971  Goin' Back to Indiana - 1971  Lookin' Through the Windows - 1972  Skywriter - 1973  G.I.T.: Get It Together - 1973  Dancing Machine - 1974  Moving Violation - 1975  Joyful Jukebox Music - 1976:  אפיק/CBS - הג'קסונים The Jacksons – 1976  Goin' Places – 1977  Destiny – 1978  Triumph – 1980  Victory – 1984  1989 – Jackson Street ‏2300
הערות שוליים

1 2  ג'ורג פ., עמ' 50–51
↑  ‏"השראת מוזיקה". אריה טיימס. 6 במאי 1999. {{cite web}}:  (עזרה)‏
↑  "500 שירים שעצבו את הרוק". דנבר פוסט. 3 בספטמבר 1995. {{cite web}}:  (עזרה)‏
| חמישיית הג'קסונים |
| --- | --- | --- |
| דיסקוגרפיה של חמישיית הג'קסונים | דיסקוגרפיה של חמישיית הג'קסונים |  |
| חמישיית הג'קסונים   (מוטאון) | Diana Ross Presents The Jackson 5  • ABC • Third Album • Jackson 5 Christmas Album • Maybe Tomorrow • Goin' Back to Indiana • Lookin' Through the Windows • Skywriter • G.I.T.: Get It Together • Dancing Machine • Moving Violation |  |
| הג'קסונים (CBS) | The Jacksons • Goin' Places • Destiny • Triumph • Victory • 2300 Jackson Street |  |
| אלבומי הופעה | The Jackson 5 in Japan • The Jacksons Live! • Live at the Forum |  |
| אוספים | Greatest Hits • Anthology • Joyful Jukebox Music • Boogie • Soulsation! • Jackson 5: The Ultimate Collection • The Essential Jacksons • The Very Best of The Jacksons • I Want You Back! Unreleased Masters • Come and Get It: The Rare Pearls |  |
| סיבובי הופעות | The Jackson 5 First National Tour • The Jackson 5 Second National Tour • The Jackson 5 Final Tour • Destiny World Tour • Triumph Tour • Victory Tour • Unity Tour |  |
| --- | --- |
בקרת זהויות :  PLWABN: 9810537979005606  BIBSYS: 7053857  BNE: XX130188  BnF: cb139041638 (data)  CiNii: DA16894178  GND: 5229653-2  ISNI: 0000 0001 2259 2391  LCCN: n82017439  MusicBrainz: e5257dc5-1edd-4fca-b7e6-1158e00522c8  NKC: xx0028548  NLA: 40677468  NSK: 000428092  RERO: 02-A006105724  SUDOC: 094535019  Trove: 1448861  VIAF: 121010065   WorldCat (עם VIAF): 121010065
רפי רותם

| --- | --- |
רפי רותם בהרצאה בבית ציוני אמריקה, 2019
רפי רותם בהרצאה בבית ציוני אמריקה, 2019
 לידה:  3 באוקטובר 1962 (בן 62) תל אביב-יפו, ישראל 
 מדינה:  ישראל 
 rotem.info
 
רפי רותם (נולד ב-3 באוקטובר 1962 ביפו) הוא עובד לשעבר של רשות המסים בישראל, חושף שחיתות ופעיל חברתי ישראלי. התמודד בבחירות לכנסת העשרים וחמש ברשימת ישראל חופשית דמוקרטית.
ביוגרפיה

רפי רותם שירת בחיל השריון והיה קצין מודיעין בצה"ל. עם סיום שירותו הצבאי, בשנת 1984, החל לעבוד כחוקר בחקירות במכס ומע"מ תל אביב. לאחר 15 שנים (בשנת 1999) התמנה קצין מודיעין ופרויקטים מיוחדים ביחידה הארצית לחקירות מכס ומע"מ. תפקידו כלל תפיסת מכולות סיגריות מוברחות וסיוע למשטרה במאבקה בפשע מאורגן בישראל.
בשנת 2003 החל להתריע ולהגיש תלונות על חשדות לשחיתות ברשות המיסים, המונעים להערכתו הכנסה של כ-50 מיליארד ש"ח בשנה לקופת המדינה.[דרושה הבהרה].
בתחילת שנת 2005 עתר רותם לבית הדין לעבודה על הכוונה להעבירו ליחידת הפירוקים של רשות המיסים. בית הדין דחה את תביעתו תוך שקבע כי ההחלטה להעבירו מתפקידו ממחלקת החקירות התקבלה כדין. בשנת 2006 ערער רותם לבית הדין הארצי לעבודה, בפני השופטים נילי ארד עמירם רבינוביץ ויגאל פליטמן (הליך 259-06). גם כאן נדחו טענותיו תוך הפרכת הקשר בין תלונותיו על שחיתות לבין הניסיון להעבירו מתפקידו וממקום עבודתו. בשנת 2008 עתר רותם לבג"ץ נגד בתי הדין לעבודה (בראש ההרכב ישב אדמונד לוי, ולצידו השופטים עדנה ארבל ועוזי פוגלמן). עיקר טענותיו של רותם היו שבית הדין בראשות השופטת סאמט הגיע לקביעות עובדתיות על יסוד תלונות שהושתלו בתיק האישי של רותם, כאשר המתלוננים כלל לא העידו בבית המשפט, ולא נחקרו חקירה נגדית על תוכן ועל נסיבות כתיבת התלונות. עתירתו נדחתה על הסף. בפסק הדין נקבע שעניינו ביסודו הוא מקרה של "יחסי עבודה עכורים".
בדצמבר 2013 פנו 44 עיתונאים למבקר המדינה להכיר ברותם כחושף שחיתות. כחצי שנה לאחר מכן, באפריל 2014 כתב משרד מבקר המדינה לעורך דינו של רותם, ואמר כי הוחלט להיעתר לבקשתו של רותם למסירת מידע בעל פה ואסמכתאות מתאימות.
בשנת 2014 העניקה התנועה לאיכות השלטון לרותם את אות "אביר איכות השלטון לשנת 2014" בקטגוריה "חושף שחיתויות". בינואר 2015 העניק מבקר המדינה, השופט יוסף שפירא לרפי רותם, צו הגנה והכרה כחושף שחיתות.
ביוגרפיה > הרשעה בגין הטרדת עובדי ציבור והשלכותיה

בנובמבר 2016 נגזרו על רותם בבית משפט השלום בתל אביב חמישה חודשי מאסר על תנאי בגין הטרדה באמצעות מתקן בזק והעלבת עובד ציבור, וארבעה חודשים נוספים על תנאי בגין הפרת הוראה חוקית. את כתב האישום כנגד רותם הגישה התביעה המשטרתית בטענה כי הטריד שוטרים, פרקליטים ובכירים ברשות המיסים ובנציבות שירות המדינה באמצעות מסרונים ופקסים בהם השתמש בביטויים בוטים. רותם הורשע בחלק מסעיפי העלבת עובד ציבור אך זוכה מההאשמות בדבר איומים ובדבר הטרדת עד.
ביוני 2018 בית המשפט המחוזי בתל אביב קיבל חלק מערעורו של רותם על פסק הדין וזיכה אותו מ-15 סעיפי אישום מהטעם שהגשת האישומים הייתה בלתי מידתית. פרקליטות המדינה ערערה על פסק הדין לבית המשפט העליון וזה קיבל את הערעור והשיב את פסק דינו של בית משפט השלום על כנו.
ב-9 בספטמבר 2020 פסק בית משפט השלום בתל אביב כי המשטרה תפצה את רותם במעל 200,000 שקל בגין מעצר השווא והנכות שנגרמה לו בגלל אלימות השוטרים כלפיו.
ביוגרפיה > פעילות ציבורית אחרי פרשת רשות המיסים

בשנת 2017 יצא רותם בקמפיין מימון המונים כדי להגיש מספר תביעות משפטיות שהגדולה שבנהן היא תביעה כנגד רות דוד על חלקה לכאורה בפרשת רשות המיסים, והצליח לגייס סכום של 212,000 ש"ח תוך חודשיים. פנייתו אל נציב תלונות הציבור על מייצגי המדינה בערכאות דוד רוזן נמצאה מוצדקת והעלתה חשדות לטיוח במה שמכונה "פרשת המכולה המוברחת". הפנייה הועברה לטיפול פרקליט המדינה שי ניצן.
בשנת 2017 הוכר רפי רותם על ידי האו"ם כאחד מחמשת חושפי השחיתויות בעולם כשהוא נירדף על ידי גורמי אכיפה בישראל. 
בעקבות חשיפת העובדה כי המועמד לתפקיד מפכ"ל המשטרה משה (צ'יקו) אדרי נפגש עם עורך דינו של רותם לפני עדותו של רותם בפני הוועדה למינוי בכירים על רקע טענות של רותם כנגד אדרי, פסלה הוועדה את מועמדותו של אדרי. מפגש זה היה חלק מהסיבות שהובילו לפסילת המינוי.
לקראת הבחירות לכנסת העשרים וארבע ב-2021 התמודד בפריימריז של מפלגת "דמוקרטית" ושובץ במקום ה-10, אך בהמשך המפלגה פרשה ולא התמודדה בסופו של דבר בבחירות. ב-2022 היה רותם אחד ממייסדי מפלגת "ישראל חופשית דמוקרטית" בראשות אלי אבידר שהוקמה לקראת הבחירות לכנסת העשרים וחמש. הוא שובץ כמספר 2 ברשימת המפלגה לכנסת ה-25, אך המפלגה לא עברה את אחוז החסימה ולא נכנסה לכנסת.
הערות שוליים

↑  מבקר המדינה, החלטה בדבר תלונת רפי רותם על רשות המיסים
1 2  ניצן צבי כהן, ‏תשעה חודשי מאסר על תנאי נגזרו על חושף השחיתויות רפי רותם, באתר דבר העובדים בארץ ישראל, 28 בנובמבר 2016
↑  עב' 5883/05; השופטת ורדה סאמט, נציגי ציבור יצחק לוי ודן ארז
↑  פסק דין עע 000259/06
↑  בג"ץ 1233/08 רפי רותם נ' ורדה סאמט, שופטת בית הדין האזורי לעבודה בתל אביב ואחרים, ניתן ב־3 במרץ 2008
↑  משה ליכטמן, ‏הכתם של מערכת המשפט, באתר גלובס, 27 במרץ 2008
↑  2013-12-19 מכתב 44 העיתונאים למבקר המדינה בעניינו של רפי רותם
↑  2014-04-29 מכתבו של מבקר המדינה לעורך דינו של רפי רותם בעניין גביית עדותו של רותם
↑  אבירי איכות השלטון 2014, באתר התנועה לאיכות השלטון
↑  משה ליכטמן, ‏רפי רותם, שחשף שחיתות ברשות המסים, קיבל צו הגנה, באתר גלובס, 15 בינואר 2015
↑  משה ליכטמן, ‏רפי רותם, חושף השחיתות ברשות המסים, זוכה מרוב האישומים, באתר גלובס, 4 ביוני 2018
↑  רע"פ 7052/18 מדינת ישראל נ' רפי רותם, ניתן ב־5 במאי 2020
↑  פסק הדין רפי רותם נגד מדינת ישראל ניתן ב-9 בספטמבר 2020
↑  משה ליכטמן, ‏עכשיו גם האו"ם עם רפי רותם: "להפסיק לרדוף חושפי שחיתות", באתר גלובס, 23 בינואר 2017
↑  משה נוסבאום, ‏דרמה לילית: מועמדות אדרי נפסלה, באתר ‏מאקו‏, 30 בנובמבר 2018
↑  הרשימה, באתר המפלגה
↑  רשימת מייסדים, באתר רשם המפלגות, ‏9 באוגוסט 2022
דרכי מתן תרופות

מתן אוראלי של נוזל.
בפרמקולוגיה וטוקסיקולוגיה דרך מתן היא הדרך שבה מכניסים לגוף תרופה, נוזל, רעל או חומר אחר.
דרכי מתן מסווגות לרוב לפי מקום הכנסת החומר לגוף (דרך הפה, בווריד, בשריר, בעצם ועוד) ואופן הפיזור העיקרי שלו בגוף (סיסטמי - כלומר דרך זרם הדם, או מקומי). ניתן לסווג דרכי מתן גם על סמך האיבר או האזור עליו אמור להשפיע החומר שניתן (למערכת, לאיבר ולכל הגוף). דרך המתן והפורמולציה (אנ') הם המאפיינים של מתן תרופה (Drug delivery) (אנ').
סיווג

פרק זה לוקה בחסר. אנא תרמו לוויקיפדיה ו.
דרכי מתן מסווגות לפי המיקום בו שמים את החומר על הגוף או בתוכו. המסלול דרכו החומר הפעיל עובר ממקום היישום בגוף למקום שבו הוא מיועד לפעול הוא בדרך כלל עניין של פרמקוקינטיקה. חריגים כוללים את המסלולים הטרנס-דרמליים (דרך העור) או הטרנס-ריריים, שעדיין מכונים, בדרך כלל, נתיבי מתן. חריג נוסף הוא מתן מקומי (טופיקלי) המייצג גם דרך מתן וגם, לעיתים, דרך השפעה פרמקודינמית.
סיווג > מתן אנטרלי

מתן דרך מערכת העיכול, מכונה לפעמים מתן אנטרלי (או אנטרי, משמעות מילולית 'דרך המעיים'). מתן אנטרלי כולל בדרך כלל גם מתן פומי (דרך הפה, אוראלי, בלועזית Per Os = PO) ומתן דרך פי הטבעת (רקטאלי, בלועזית Per Rectum = PR), ומשמעותו שהחומר נקלט במעיים. עם זאת, קליטה של תרופות הניתנות דרך הפה עשויה להתרחש גם כבר בקיבה, וככזו, מתן דרך מערכת העיכול (גסטרואינטסטינלי) עשוי להיות מונח מתאים יותר לדרך מתן זו. יתר על כן, דרכי מתן מסוימות המסווגות לעיתים קרובות כאנטרליים, כגון תת-לשוני (סוב-לינגוואלי) ותת-שפתי או בוקאלי (בין הלחי לחניכיים), נקלטות בחלק הקרוב (הפרוקסימלי) של מערכת העיכול מבלי להגיע לקיבה ולמעיים. ניתן להשתמש במתן אנטרלי ישיר (ישירות לתוך המעיים) לצורך מתן תרופה סיסטמית או מקומית (טופיקלי). כך למשל בחוקן בריום, שבו חומר ניגוד מוחדר למעיים לצורך הדמיה. עם זאת, למטרות סיווג על בסיס מיקום ההשפעה, המונח אנטרלי שמור לחומרים בעלי השפעות מערכתיות.
תרופות רבות, כמו טבליות, כמוסות או טיפות, נלקחות דרך הפה. שיטות מתן ישיר לתוך הקיבה כוללות שיטות הזנה לקיבה בצינור דרך האף (זונדה) או דופן הבטן (גסטרוסטומיה). ניתן להכניס חומרים גם ישירות למעי הדק, למשל בצינור הזנה לתריסריון. טבליות מצופות אנטריות נועדו להתמוסס במעי אך לא בקיבה, כיוון שהחומר התרופתי בהן גורם לגירוי בקיבה.
מתן תרופות דרך פי הטבעת הוא דרך מתן יעילה עבור תרופות רבות, במיוחד אלו המשמשות בסוף החיים. דפנות פי הטבעת סופגות תרופות רבות במהירות וביעילות. תרופות המועברות לשליש הדיסטלי של הרקטום נמנעות לפחות חלקית מ"אפקט המעבר הראשון" דרך הכבד, מה שמאפשר זמינות ביולוגית גדולה יותר שלהן בהשוואה למתן דרך הפה. רירית הרקטום היא רקמה בעלת כלי דם מרובים, המאפשרים ספיגה מהירה ויעילה של תרופות. נרות הם צורת מינון מוצקה המתאימה למתן רקטלי. בטיפול בהוספיס, צנתר רקטלי מיוחד, שנועד למתן נוח ודיסקרטי של תרופות מתמשכות, מספק דרך מעשית לספק ולשמור תכשירים נוזליים ברקטום הדיסטלי, לדוגמה על ידי טפטוף בשיטת מרפי (אנ').
סיווג > מתן מקומי

למתן מקומי (מתן טופיקלי) הגדרות שונות, חלקן קובעות את כי ההשפעה (הפרמקודינמית) שלו היא מקומית, חלקן אינן מתייחסות למיקום ההשפעה. לפי האחרונות, מתן מקומי יכלול גם יישום טרנסדרמלי, כאשר החומר מושם על העור אך נספג לגוף עם השפעה מערכתית. אם מגדירים מתן מקומי רק כאשר ההשפעה מקומית, הרי שמתן מקומי יכול לכלול גם מתן אנטרלי של תרופות שאינן נספגות היטב במערכת העיכול. תרופה אחת כזו היא האנטיביוטיקה ונקומיצין, שכאשר ניטלת דרך הפה, היא משמשת רק כטיפול בדלקת מעי של קלוסטרידים דיפיצילה.
בחירת מסלולים

פרק זה לוקה בחסר. אנא תרמו לוויקיפדיה ו.
מחקר

פרק זה לוקה בחסר. אנא תרמו לוויקיפדיה ו.
ראו גם

קטטר
ננו-רפואה
בולוס
הערות שוליים

↑  Amit K. Nayak, Syed A. Ahmad, Sarwar Beg, Tahseen J. Ara, Mohammad S. Hasnain, Drug delivery, Elsevier, 2018, עמ' 255–282. (באנגלית)
↑  המונח Topical, באתר מילון מרים ובסטר (באנגלית)
↑  Stan K. Bardal, Jason E. Waechter and Douglas S. Martin, Enteral Administration, Applied Pharmacology, ‏2011 (באנגלית)
↑  Mellar P. Davis, D. Walsh, S. Legrand, Michael Naughton, Symptom control in cancer patients: the clinical pharmacology and therapeutic role of suppositories and rectal suspensions, Supportive Care in Cancer, 2001
↑  Renato V Samala MD and Mellar P Davis MD, Use of Rectal Meds for Palliative Care Patients, EPERC, [Medical College of Wisconsin]
↑  R. O. McKeran, G. Firth, S. Oliver, D. Uttley, S. O'Laoire, A potential application for the intracerebral injection of drugs entrapped within liposomes in the treatment of human cerebral gliomas, Journal of Neurology, Neurosurgery, and Psychiatry 48, 1985-12, עמ' 1213–1219 doi: 10.1136/jnnp.48.12.1213
↑  James L. Wright, R. Merchant, Blood-brain barrier changes following intracerebral injection of human recombinant tumor necrosis factor-α in the rat, Journal of Neuro-Oncology, 2005
↑  MDMA (Ecstasy) Metabolites and Neurotoxicity -- Neurotransmitter.net, www.neurotransmitter.net
↑  Robert B. Raffa, Joseph V. Pergolizzi, Intracerebroventricular opioids for intractable pain, British Journal of Clinical Pharmacology 74, 2012-07, עמ' 34–41 doi: 10.1111/j.1365-2125.2012.04201.x
↑  Tyler P. Crowe, M. Heather West Greenlee, Anumantha G. Kanthasamy, Walter H. Hsu, Mechanism of intranasal drug delivery directly to the brain, Life Sciences 195, 2018-02-15, עמ' 44–52 doi: 10.1016/j.lfs.2017.12.025 (באנגלית)
1 2  MYLAN S.A.S, ונקומיצין - עלון לרופא (עמ' 1), באתר מאגר התרופות - משרד הבריאות, ‏04/2022 (באנגלית)
↑  Ioanna Mylonaki, Éric Allémann, François Saucy, Jacques-Antoine Haefliger, Florence Delie, Olivier Jordan, Perivascular medical devices and drug delivery systems: Making the right choices, Biomaterials 128, 2017-06, עמ' 56–68 doi: 10.1016/j.biomaterials.2017.02.028
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מתן אנטרלי - צינור אפי קיבתי
יורקניים (עכבישים)

| יורקניים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
משפחה:: יורקניים
שם מדעי
 Scytodidae ‏בלקוול, 1864
תחום תפוצה

יּוֹרְקָנִיִּים או עכבישים יורקים (שם מדעי: Scytodidae) היא משפחת עכבישאים המצויה ברחבי העולם ומכילה מינים היודעים "לירות" נוזלים דביקים וארסיים על טרפם מלסתותיהם. הם יורים אותו במרחק 10 מ"מ מטרפם ובזמן של כאלפית השנייה. אלו עכבישים עגלגלים בעלי 6 עיניים ובעלי גוף גדול ומגושם, בדרך כלל מנומר.
נוזלים אלה עוזרים לעכבישים לשתק חרקים מהירים כמו הזנבזיפים והם יודעים לירות גם בצורת זיגזג. הנוזלים משמשים להם גם להגנה. עכבישים אלה אינם טווים קורים. לאחר שהטרף נתפס הוא מומת בנשיכה ונעטף במשי רגיל. הנוזל הדביק משמש את העכבישים גם להגנה מטורפיהם.
חלק מהעכבישים מגדלים את הצאצאים שלהם עד לבגרותם.
מיון

משפחה יורקניים (Scytodidae)
סוג Dictis
סוג ומין יחיד Scyloxes asiatica
סוג Scytodes
סוג ומין יחיד Soeuria soeur
סוג Stedocys